**Ordin nr......din............**

**pentru aprobarea Procedurii** **privind racordarea la reţelele electrice de interes public a punctelor de reîncărcare pentru vehiculele electrice**

Având în vedere prevederile art. 15 alin. (8) din Legea privind performanța clădirilor nr. 372/2005, republicată, prevederile art. 45 alin. (1) lit. k) din Legea energiei electrice și a gazelor naturale nr. 123/2012, cu modificările și completările ulterioare, precum și prevederile art. 2 alin. (6) din Regulamentul privind racordarea utilizatorilor la reţelele electrice de interes public, aprobat prin Ordinul președintelui Autorității Naționale de Reglementare în Domeniul Energiei nr. 59/2013, cu modificările și completările ulterioare,

în temeiul prevederilor art. 5 alin. (1) lit. c) şi ale art. 9 alin. (1) lit. h) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările şi completările ulterioare,

**președintele Autorității Naționale de Reglementare în Domeniul Energiei emite prezentul ordin**

Art. 1. – Se aprobăProcedura privind racordarea la reţelele electrice de interes public a punctelor de reîncărcare pentru vehiculele electrice, prevăzută în anexa care face parte integrantă din prezentul ordin.

Art. 2. – Operatorii economici din sectorul energiei electrice duc la îndeplinire prevederile prezentului ordin, iar entitățile organizatorice din cadrul Autorității Naționale de Reglementare în Domeniul Energiei urmăresc respectarea prevederilor prezentului ordin.

Art. 3. –Prezentul ordin se publică în Monitorul Oficial al României, Partea I.

Președintele Autorității Naționale de Reglementare în Domeniul Energiei,

Dumitru Chiriță

**Anexa**

**Procedură** **privind racordarea la reţelele electrice de interes public a punctelor de reîncărcare pentru vehiculele electrice**

**CAPITOLUL I. Scop**

**Art. 1**. – Prezenta procedură stabileşte reguli specifice pentru racordarea la reţelele electrice de interes public a punctelor de reîncărcare pentru vehiculele electrice.

**CAPITOLUL II. Domeniul de aplicare**

**Art. 2**. – (1) Prezenta procedură se aplică în relaţiile dintre operatorul de distribuţie şi persoanele fizice sau juridice care solicită:

a) racordarea unui loc de consum nou, constând dintr-unul sau mai multe puncte de reîncărcare pentru vehicule electrice;

b) racordarea unui loc de consum/loc de consum și de producere nou, cu/fără instalații de stocare, cu puncte de reîncărcare pentru vehicule electrice, ;

c) instalarea la un loc de consum/loc de consum și de producere existent, cu/fără instalație de stocare, a unuia sau mai multor puncte de reîncărcare pentru vehicule electrice.

(2) În cazul clienților casnici, prevederile prezentei proceduri se aplică prin coroborare cu prevederile Procedurii privind racordarea la rețelele electrice de interes public de joasă tensiune a locurilor de consum aparținând utilizatorilor clienți casnici, aprobate prin ordin al președintelui Autorității Naționale de Reglementare în Domeniul Energiei.

(3) În cazul racordării locurilor de consum și de producere cu/fără instalații de stocare prevăzute la alin. (1) lit. b) și c), prevăzute cu instalații de producere a energiei electrice din surse regenerabile cu puterea instalată de cel mult 400 kW pe loc de consum, prevederile prezentei proceduri se aplică prin coroborare cu dispozițiile Procedurii privind racordarea la reţelele electrice de interes public a locurilor de consum și de producere aparţinând prosumatorilor, aprobate prin ordin al președintelui Autorității Naționale de Reglementare în Domeniul Energiei.

**CAPITOLUL III Definiţii**

**Art. 3**. Termenii utilizați în prezenta procedură sunt cei definiţi în următoarele acte normative:

a) Legea energiei electrice şi a gazelor naturale nr. 123/2012, cu modificările şi completările ulterioare;

b) Legea privind performanța clădirilor nr. 372/2005, republicată;

c) Regulamentul privind racordarea utilizatorilor la reţelele electrice de interes public, aprobat prin Ordinul președintelui Autorității Naționale de Reglementare în Domeniul Energiei nr. 59/2013 cu modificările și completările ulterioare, denumit în continuare Regulament;

d) Procedura privind racordarea la rețelele electrice de interes public de joasă tensiune a locurilor de consum aparținând utilizatorilor clienți casnici, aprobată prin ordin al președintelui Autorității Naționale de Reglementare în Domeniul Energiei.

e) Procedura privind racordarea la reţelele electrice de interes public a locurilor de consum și de producere aparţinând prosumatorilor, aprobată prin ordin al președintelui Autorității Naționale de Reglementare în Domeniul Energiei.

**Art. 4**. În tot cuprinsul prezentei proceduri, prin sintagma ˮloc de consum cu punct/puncte de reîncărcare pentru vehicule electriceˮ se înțelege, după caz, ˮloc de consum constând dintr-unul sau mai multe puncte de reîncărcare pentru vehicule electriceˮ, ˮloc de consum/loc de consum și de producere cu puncte de reîncărcare pentru vehicule electrice, cu/fără instalație de stocareˮ sau ˮloc de consum/loc de consum și de producere, cu/fără instalații de stocare, la care se instalează un punct/puncte de reîncărcare pentru vehicule electrice ˮ.

**CAPITOLUL IV. Reguli pentru racordarea unui loc de consum nou cu punct/puncte de reîncărcare pentru vehicule electrice**

**Art. 5**. Pentru realizarea racordării la rețeaua electrică de interes public a locurilor de consum cu punct/puncte de reîncărcare pentru vehicule electrice, se aplică prevederile și se parcurg etapele de racordare din Regulament, prin coroborare cu prevederile procedurilor prevăzute la art. 3 lit. d) și e), după caz, cu respectarea prevederilor prezentei proceduri.

**Art. 6.** Prin derogare de la prevederile Regulamentului, informațiile privind condiţiile şi posibilităţile de realizare a racordării la reţea a locului de consum cu punct/puncte de reîncărcare pentru vehicule electrice, solicitate de utilizator în etapa preliminară de documentare și informare, se transmit solicitantului în scris, gratuit, în termen de cel mult 3 zile lucrătoare de la înregistrarea cererii acestuia.

**Art. 7.** Utilizatorul transmite la operatorul de distribuție, direct sau prin împuternicit, cererea de racordare a locului de consum cu punct/puncte de reîncărcare pentru vehicule electrice, conform modelului din anexa la prezenta procedură, însoțită de documentele prevăzute în cuprinsul acesteia.

**Art. 8.** (1)Soluția de racordare a locurilor de consum cu punct/puncte de reîncărcare pentru vehicule electrice se stabilește prin fișă de soluție.

(2) Prin derogare de la prevederile art. 26 alin. (1) din Regulament, operatorul de distribuție are obligația să transmită solicitantului avizul tehnic de racordare în maximum 15 zile lucrătoare de la data depunerii documentației complete de către utilizator.

(3) La stabilirea soluției de racordare a locurilor de consum cu punct/puncte de reîncărcare pentru vehicule electrice, operatorul de rețea trebuie să ia în considerare posibilitatea de evacuare în rețeaua electrică de putere din bateria vehiculelor conectate la punctul/punctele de reîncărcare.

**Art. 9.** (1) Avizul tehnic de racordare emis de către operatorul de distribuție conține condițiile tehnico-economice de racordare la rețea ale unui loc de consum cu punct/puncte de reîncărcare pentru vehicule electrice, cu respectarea prevederilor Regulamentului și conținutului cadru al avizului tehnic de racordare aprobat de autoritatea competentă.

(2) Avizul tehnic de racordare este valabil până la data emiterii certificatului de racordare pentru puterea aprobată prin aviz, dacă nu intervine anterior una dintre situaţiile de încetare a valabilității avizului tehnic de racordare prevăzute în Regulament.

**Art. 10.** (1) După primirea avizului tehnic de racordare, utilizatorul poate solicita în scris operatorului de distribuție încheierea contractului de racordare. Cererea conţine anexate copia actului de identitate sau, după caz, a certificatului constatator eliberat de registrul comerţului cu cel mult 30 de zile înainte de data depunerii acestuia şi va fi în mod obligatoriu semnată de utilizator sau de împuternicitul acestuia.

(2) Notificarea prin care utilizatorul înştiinţează operatorul de distribuție cu privire la încheierea directă cu un anumit proiectant/constructor atestat, desemnat de către acesta, a contractului pentru proiectarea/execuţia lucrărilor pentru realizarea instalaţiei de racordare, constituie totodată cerere de încheiere a contractului de racordare. Notificarea va fi în mod obligatoriu semnată de utilizator sau de împuternicitul acestuia și conține anexate documentele prevăzute la alin. (1), precum și împuternicirea acordată de utilizator operatorului economic atestat desemnat, împuternicit conform prevederilor alin. (3) pentru semnarea contractului de racordare cu operatorul de distribuție în numele și pe seama utilizatorului și reprezentarea utilizatorului în relația contractuală cu operatorul de distribuție pe toată perioada derulării contractului de racordare.

(3) În situația prevăzută la alin. (2), utilizatorul împuternicește operatorul economic desemnat pentru proiectarea și execuția instalației de racordare să încheie, în numele și pe seama sa, cu operatorul de distribuție, contractul de racordare și să îl reprezinte pe utilizator în relația contractuală cu operatorul de distribuție pe toată perioada derulării contractului de racordare.

(4) Pentru realizarea racordării, utilizatorul achită tariful de racordare conform prevederilor regulamentului.

(5) Utilizatorul client casnic, al cărui loc de consum cu punct/puncte de reîncărcare pentru vehicule electrice se racordează la rețeaua de joasă tensiune, achită tariful de racordare conform prevederilor procedurii prevăzute la art. 3 lit. d).

(6) Contractul de racordare se încheie cu respectarea prevederilor contractului-cadru de racordare aprobat prin ordin al președintelui Autorității Naționale de Reglementare în Domeniul Energiei.

(7) În cazul utilizatorului client casnic al cărui loc de consum/de consum și de producere cu punct/puncte de reîncărcare pentru vehicule electrice se racordează la rețeaua de joasă tensiune, contractul de racordare se încheie cu respectarea prevederilor procedurii prevăzute la art. 3 lit. d) și ale contractelor-cadru de racordare anexate acesteia.

**Art.11. (**1) Prin derogare de la prevederile art. 37 din Regulament, operatorul de distribuție are obligaţia să transmită utilizatorului proiectul de contract de racordare semnat în termen de maximum 3 zile lucrătoare de la data înregistrării cererii prevăzute la art. 10 alin. (1) sau, după caz, a notificării prevăzute la art. 10 alin. (2).

(2) În cazul în care, la solicitarea utilizatorului sau a operatorului economic atestat desemnat, împuternicit potrivit prevederilor art. 10 alin. (3), operatorul de distribuție împreună cu utilizatorul sau cu operatorul economic atestat desemnat, după caz, convin modificări la proiectul de contract prevăzut la alin. (1), operatorul de distribuție are obligaţia să transmită utilizatorului și operatorului economic atestat desemnat contractul de racordare semnat, în termen de maximum 3 zile lucrătoare de la data la care a intervenit acordul reciproc asupra conţinutului contractului.

**Art.12.** (1) Proiectarea instalaţiei de racordare, obţinerea acordului/autorizaţiei pentru executarea instalaţiei de racordare în conformitate cu prevederile legale, execuția, recepția şi punerea în funcţiune a acesteia se realizează în condiţiile şi la termenele prevăzute în contractul de racordare, cu respectarea prevederilor Regulamentului, respectiv ale procedurii prevăzute la art. 3 lit. d) în cazul racordării la rețeaua de joasă tensiune a locurilor de consum/de consum și de producere cu punct/puncte de reîncărcare pentru vehicule electrice aparţinând utilizatorilor clienți casnici.

(2) Realizarea lucrărilor aferente instalației de utilizare este în responsabilitatea utilizatorului şi se efectuează pe cheltuiala acestuia.

**Art.13.** (1)În cazul locurilor de consum și de producerenoi cu punct/puncte de reîncărcare pentru vehicule electrice, punerea sub tensiune pentru perioada de probe a instalației de utilizare se realizează de către operatorul de distribuție cu respectarea cerințelor și termenelor prevăzute în Regulament, în procedurile prevăzute la art. 3 lit. d) și e) și în normele tehnice în vigoare, după caz.

(2) În situația prevăzută la alin. (1), etapa de punere sub tensiune pentru probe a instalației de utilizare este prevăzută în contractul de racordare.

**Art.14.** (1) Operatorul de distribuție are obligaţia să emită din oficiu şi să transmită utilizatorului certificatul de racordare pentru locul de consum cu punct/puncte de reîncărcare pentru vehicule electrice în termen de maximum 3 zile lucrătoare de la data depunerii de către utilizator sau împuternicitul său la operatorul de distribuție a procesului verbal de recepţie încheiat la punerea în funcţiune a instalației de racordare.

(2) Certificatul de racordare emis corespunde instalaţiei de racordare şi instalației de utilizare realizate, conform prevederilor contractului de racordare.

**Art.15.** Punerea sub tensiune finală a instalaţiilor electrice aferente locului de consum cu punct/puncte de reîncărcare pentru vehicule electrice se realizează de către operatorul de distribuție în termen de maximum 2 zile lucrătoare de la data emiterii certificatului de racordare, cu condiția încheierii de către utilizator a contractului pentru furnizarea energiei electrice, cu respectarea normelor în vigoare.

**CAPITOLUL V. Reguli pentru instalarea la un loc de consum existent a punctului/punctelor de reîncărcare pentru vehicule electrice, fără depășirea puterii aprobate**

**Art. 16**. (1) La instalarea la un loc de consum existent a punctului/punctelor de reîncărcare pentru vehicule electrice, fără depășirea puterii aprobate pentru consum și fără depășirea puterii aprobate a fi evacuate în rețea în cazul evacuării de putere din bateria vehiculelor conectate la punctul/punctele de reîncarcare, prevăzute în avizul tehnic de racordare/certificatul de racordare valabil, emis pentru acel loc de consum/de consum și de producere, avizul tehnic de racordare/certificatului de racordare existent nu se actualizează.

(2) În situația prevăzută la alin. (1) nu se realizează lucrări suplimentare sau modificări în instalaţiile electrice existente din amonte de punctul de delimitare.

**CAPITOLUL VI. Reguli pentru instalarea la un loc de consum existent a unui punct/punctelor de reîncărcare pentru vehicule electrice, în situația în care este necesar un spor de putere față de puterea aprobată**

**Art. 17.** – (1) Pentru instalarea la un loc de consum existent, a unui punct/punctelor de reîncărcare pentru vehicule electrice, pentru care este necesar un spor de putere față de puterea aprobată pentru consum și/sau puterea aprobată a fi evacută în rețea prin avizul tehnic de racordare/certificatul de racordare valabil, utilizatorul transmite la operatorul de distribuție o cerere de actualizare a avizului tehnic de racordare/certificatului de racordare valabil, ca urmare a modificării unor elemente de natură tehnică cu depășirea puterii aprobate anterior, conform modelului prevăzut în anexa la prezenta procedură.

(2) În situația prevăzută la alin. (1) se parcurg etapele de racordare prevăzute Regulament și se aplică prevederile art. 8 – 12, coroborate cu prevederile procedurii prevăzute la art. 3 lit. d), după caz.

**Art. 18**. Punerea sub tensiune finală a instalaţiilor electrice aferente locului de consum/de consum și de producere existent la care s-au instalat puncte de reîncărcare pentru vehicule electrice se realizează de către operatorul de distribuție în termen de maximum 2 zile lucrătoare de la data emiterii certificatului de racordare.

**CAPITOLUL IX Dispoziții finale**

**Art. 19**. (1) Operatorii de distribuție au obligația de a elabora proceduri proprii privind organizarea activității de racordare la rețelele electrice de interes public a punctelor de reîncărcare pentru vehicule electrice în termen de 30 de zile de la data publicării prezentei proceduri în Monitorul Oficial al României, Partea I.

(2) Operatorii de distribuție organizează un sistem de informare a utilizatorilor privind procesul de racordare la rețelele electrice de interes public a punctelor de reîncărcare pentru vehicule electrice conform prevederilor prezentei proceduri, prin publicare pe pagina de internet proprie și prin afișare la sediile administrative și la centrele de relații cu utilizatorii de extrase din procedurile proprii și de informații relevante privind procesul de racordare.

*ANEXA*

*la procedură*

CERERE DE RACORDARE

□ Loc de consum constând în puncte de reîncărcare pentru vehicule electrice, nou

□ Loc de consum cu punct/puncte de reîncărcare pentru vehicule electrice, nou

□ Loc de consum și de producere cu punct/puncte de reîncărcare pentru vehicule electrice, nou

□ Loc de consum existent/loc de consum și de producere existent la care se instalează puncte de reîncărcare pentru vehicule electrice cu depășirea puterii aprobate anterior

Utilizatorul............................................, cu domiciliul/sediul în județul........................................., municipiul/orașul/comuna/satul/sectorul....................................., codul poștal ...................., str. ...................................................... nr. ..........., bl. ........, sc. ....., et. ......, ap. ........., telefon/telefon mobil/fax ........................./............................./............................., e-mail .................................., CNP............................/ cod de înregistrare fiscală ......................................................................., înregistrat la oficiul registrului comerțului cu nr. ........................................, reprezentat prin ......................................................., în calitate de........................................................., contul ................................, deschis la banca ........................, sucursala .................................., reprezentat prin împuternicit/persoană fizică autorizată/reprezentant al operatorului economic atestat/furnizor de energie electrică................................................................................., CNP ..................................., cu domiciliul/sediul în județul........................................., municipiul/orașul/comuna/satul/sectorul................................................., codul poștal ...................., str. ...................................................... nr. ..........., bl. ........, sc. ....., et. ......, ap. ........., telefon/telefon mobil/fax ................/................../................., e-mail ..............................................., nr./data act autorizare……………………, emis de.....................,

solicit prin prezenta:

□ obținerea avizului tehnic de racordare pentru obiectivul situat în județul ......................................... municipiul/orașul/comuna/satul/sectorul ...................................., str. .............................................. nr. ........., bl. ........, sc. ......, et. ......., ap. ........, nr. CF .................., nr. cadastral ...........

□ certificarea calității de prosumator\*);

□ punerea sub tensiune pentru perioada de probe a instalației de producere a energiei electrice racordate la locul de consum\*\*) ;

Data estimată solicitată pentru punerea sub tensiune finală a instalației de utilizare\*\*\*): .............................................................

Modul de alimentare actual al obiectivului și descrierea modificărilor de natură tehnică față de situația anterioară\*\*\*\*):..............................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

\*) Se completează numai în cazul unui loc de consum și de producere nou, pentru care utilizatorul are calitatea de prosumator

\*\*) Se completează numai în cazul unui loc de consum și de producere nou;

\*\*\*) Se completează numai în cazul unui loc de consum/de consum și de producere nou;

\*\*\*\*) Se completează numai în cazul locului de consum/locului de consum și de producere existent la care se instalează puncte de reîncărcare pentru vehicule electrice, cu depășirea puterii aprobate anterior.

1. Date tehnice și energetice pentru locul de consum:

1.1. Puterea aprobată

|  |  |  |
| --- | --- | --- |
| Puterea maximă simultan absorbită din rețea |  | kW |
| Puterea maximă simultan absorbită din rețea |  | kVA |

1.2. Tipul de racord solicitat: □ monofazat □ trifazat

1.3. Lista receptoarelor, cu precizarea puterii și a tensiunii nominale (acolo unde este cazul se va indica și regimul generat de acestea: cu șocuri, deformat, cu sarcini dezechilibrate etc.)\*)

|  |  |  |  |
| --- | --- | --- | --- |
| Nr. crt. | Denumire receptoare | Puterea instalată Pi (kW) | Observații (caracteristicile, regim de funcționare) |
| 1 | 2 | 3 | 4 |
| 1 |  |  |  |
| 2 |  |  |  |
| 3 |  |  |  |
| Total Pi (kW) | |  |  |

\*) Se completează explicit informațiile referitoare la punctele de reîncărcare pentru vehicule electrice

2. Date tehnice și energetice pentru locul de producere\*):

\*) Se completează doar în cazul unui loc de consum și de producere nou

2.1. Puterea aprobată

|  |  |  |
| --- | --- | --- |
| Puterea maximă simultan evacuată în rețea |  | kW |
| Puterea maximă simultan evacuată în rețea |  | kVA |

2.2. Date tehnice și energetice aferente instalației de producere a energiei electrice

Generatoare asincrone și sincrone:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr.  crt. | Nr. UG | Tip UG (As, S) | Tip UG (T,H,E) | U  (V) | Un  UG (V) | Pn  UG (kW) | Sn  UG (kVA) | Pi total (kW) | Pmax  produsă  de UG  (kW) | Pmin  produsă  de UG  (kW) | Qmax  (kVAr) | Qmin  (kVAr) | Sevac  (kVA) | Observații |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
|  |  |  |  |  |  |  |  |  |  |  |  |  |  |  |
| TOTAL: | | | | | | | |  |  |  |  |  |  |  |

Mijloace de compensare a energiei reactive:

NU

DA

|  |  |  |  |  |  |  |
| --- | --- | --- | --- | --- | --- | --- |
| Nr.  crt. | Tip echipament de compensare | Qn (kVAr) | Qmin (kVAr) | Qmax (kVAr) | Nr. trepte\* | Observații |
| 1 | 2 | 3 | 4 | 5 | 6 | 7 |
|  |  |  |  |  |  |  |

\* Se completează dacă tipul de echipament de compensare utilizat are reglaj în trepte

Module generatoare de tip fotovoltaic:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.  crt. | Nr. panouri | Tip panou | Pi panou (c.c.)  (kW) | Pi total panouri (c.c.)  (kW) | Pmax debitat de panouri (c.c.)  (kW) | Pi total panouri pe 1 invertor (c.c.)  (kW) | Observații |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
| TOTAL: | | |  |  |  |  |  |

Invertoare:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.  crt. | Nr. invertoare | Tipul invertoarelor | Un invertor (c.a.)  (V) | Pi invertor (c.a.)  (kW) | Pmax invertor evacuată în rețea (c.a.)  (kW) | Pmax centrală  formată din module generatoare (c.a.)  (kW) | Observații |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
| TOTAL: | | | |  |  |  |  |

NOTĂ:

U.G. = unitate generatoare; panou = panou fotovoltaic; As – asincron; S – sincron; T – termo; H – hidro; E – eolian;

Qn – putere reactivă nominală; Qmax = putere reactivă maximă; Qmin = putere reactivă minimă;

c.c. = curent continuu; c.a. = curent alternativ;

Pn = putere activă nominală; Pi = putere activă instalată; Pmax = putere activă maximă; Pmin = Pputere activă minimă; Sn = putere aparentă nominală;

Un = tensiune nominală la borne;

U = tensiunea în punctul de racordare;

Sevac = puterea aparentă aprobată pentru evacuare în rețea.

2.3. Serviciile interne ale instalației producere:

|  |  |  |
| --- | --- | --- |
| Pi servicii interne |  | kW |
| Puterea maximă simultan absorbită servicii interne |  | kW |

Anexez prezentei următoarele documente:

a) copia actului de identitate, a certificatului de înregistrare la registrul comerţului sau alte autorizaţii legale de funcţionare emise de autorităţile competente, după caz;

b) certificatul constatator (doar în cazul utilizatorului persoană juridică), în copie, emis de oficiul registrului comerţului, cu informaţii complete care să reflecte situaţia la zi a solicitantului; în cazul prosumatorilor, certificatul constatator trebuie să ateste că persoana juridică nu desfăşoară ca activitate principală producerea de energie electrică;

c\*) certificatul de urbanism eliberat în vederea obţinerii autorizaţiei de construire pentru obiectivul ce se realizează pe locul de consum/de consum și de producere respectiv, în termen de valabilitate, în copie;

d\*) planul de situație la scară, întocmit conform prevederilor legale în vigoare, cu amplasarea în zonă a locului de consum şi de producere, în copie;

e\*) actul de proprietate sau orice alt înscris care atestă dreptul de folosinţă asupra terenului, incintei şi/sau clădirii care constituie locul de consum/de consum și de producere pentru care se solicită racordarea, în copie. În cazul spaţiilor care nu sunt în proprietatea utilizatorului, este necesar acordul scris al proprietarului pentru realizarea de instalaţii electrice şi/sau capacităţi energetice;

f\*) autorizaţia de construire pentru obiectivul ce se realizează pe locul de consum/de consum și de producere respectiv, în termen de valabilitate, în copie, în situaţia în care se solicită racordarea unei organizări de şantier pentru realizarea acestuia.

\*) Se anexează numai în cazul locului de consum/de consum și de producere nou. Pentru un loc de consum/consum și de producere nou de tip locuinţă individuală, aparţinând unui client casnic, cu excepţia celor din ansamblurile de blocuri de locuinţe şi/sau de locuinţe individuale, în situaţia în care solicitantul nu deţine niciunul dintre documentele prevăzute la lit. e), acesta poate transmite:

a) o adeverinţă eliberată de administraţia publică locală în a cărei rază teritorială este situat imobilul, din care să rezulte că solicitantul este cunoscut că deţine imobilul sub nume de proprietar; şi

b) o declaraţie pe propria răspundere a solicitantului, autentificată notarial, prin care acesta declară că:

(i) posedă imobilul ca un adevărat proprietar;

(ii) nu a înstrăinat sau grevat imobilul.

În sprijinul solicitării mele, transmit următoarele informații privind:

a) deținerea de sisteme de stocare a energiei electrice produse\*)

\*) Se completează doar în cazul unui loc de consum/de consum și de producere nou

NU DEȚIN.

DEȚIN.

|  |  |  |
| --- | --- | --- |
| Detalii schemă alimentare |  | |
| Capacitate baterii de acumulatoare |  | Ah |

b) echipamentele de măsurare a energiei electrice montate în instalațiile de utilizare, altele decât cele aparținând operatorilor de distribuție, și caracteristicile acestora, respectiv: serie contor, tip contor, date tehnice\*)

\*) Se completează doar în cazul unui loc de consum/de consum și de producere nou

NU

DA

|  |  |  |  |
| --- | --- | --- | --- |
| Nr. crt. | Serie contor | Tip contor | Date tehnice |
| 1 | 2 | 3 | 4 |
|  |  |  |  |

Declar pe propria răspundere că datele și informațiile cuprinse în prezenta cerere sunt autentice şi că documentele anexate, în copie, sunt conforme cu originalul.

Data .....................................

*Solicitant/Împuternicit,*

............................................

(numele, prenumele şi semnătura)